آذربایجان پرزیدنتی الهام علی یف جمهور باشقانی رجب طیب اردوغانی یئنی‌دن عدالت و اینکیشاف پارتیسی‌نین صدری سئچیلمه‌سی موناسیبتیله تبریک ائتدی.
آذربایجان پرزیدنتی الهام علی یف رجب طیب اردوغانا گوندریگی تبریک مکتوبوندا دئییب:
حؤرمتلی جناب پرزیدنت،
عزیز قارداشیم.
سیزه صمیمی سلام‌لاریمی چاتدیریر و قارداش تورکیه‌نین آپاریجی سیاسی قوه‌سی اولان عدالت و اینکیشاف پارتیسی‌نین یئنی‌دن صدری سئچیلمیینیز موناسیبتیله صمیمی قلب‌دن تبریک ائدیرم.
باشچی‌لیق ائتدیگینیز و قوروجوسو اولدوغونوز پارتی‌نین حاکمیته گلیشین‌دن کئچن 15 ایلده قارداش تورکیه جمهوریتینده بؤیوک ایشلر گؤرولموش‌دور. حیاتا کئچیریلمیش سیاسی، اقتصادی، سوسیال و دیگر لاییحه‌لر تورکیه‌نین داها دا گوجلنمه‌سینه، اولوسلار آراسی آرئنادا اهمیت‌لی یئر توتماسینا سبب اولموش‌دور.
بوتون بو نایلیت‌لرده شخصاً سیزین میثیل‌سیز رولونوز اولموش و آدینیز ابدی اولا‌راق تورکیه دؤولتچی‌لیگی‌نین تاریخینه حک اولونموش‌دور. قوروجوسو اولدوغونوز پارتی‌نین یئنی‌دن صدری سئچیلمیینیز ایسه پارتی عضو‌لری‌نین سیزه اولان سون‌سوز اینام و اعتمادی‌نین آشکار تظاهرو، تورکیه‌نین اینکیشافی و ریفاهی نامینه گؤستردیگینیز خیدمت‌لره وئریلن یوکسک قیمت‌دیر.
بین لخالق عالمده گوج مرکزینه چئوریلمیش قدرتلی و ثابت تورکیه جمهوریتی‌نین بوتون اوغورلاری بیزلری اولدوقجا سئویندیریر. دوستلوق و قارداش‌لیق اوزرینده قورولموش آذربایجان-تورکیه علاقه‌لری‌نین بو گون دونیادا بنزری یوخ‌دور. بو علاقه‌لر تاریخن قیریلماز تئل‌لرله بیر-بیرینه باغلی اولان خالق‌لاریمیزین ایراده‌سین‌دن قایناق‌لانیر.
چوخ شاخه‌لی ایکی طرف‌لی علاقه‌لریمیز، قارشی‌لیق‌لی ماراق دوغوران سیخ امکداشلیغیمیز، ایری میقیاس‌لی بیرگه لاییحه‌لریمیز ایستراتژی متفیق لیگیمیزی سجیه‌لن‌دیرن جهت‌لردیر. آذربایجان-تورکیه طرفداش‌لیغی نه‌ینکی یئرلشدیگیمیز بوگله ده امین-آمانلیغین و ثابیتلیگین برقرار اولماسینا خیدمت ائدیر، هم ده داها گئنیش جوغرافیادا امکداشلیغا تحفه وئریر. امینم کی، تورکیه-آذربایجان همری‌لیگی و ایستراتژی متفیق‌لیگی بیرگه سعی‌لریمیزله بون‌دان سونرا دا خالق‌لاریمیزین منافع‌لرینه اویغون اولا‌راق داها دا محکم‌لنه‌جک و گئنیش‌لنه‌جک‌دیر.
فورصت‌دن ایستیفاده ائده‌رک سیزه محکم جان ساغ‌لیغی، ایشلرینیزده اوغورلار، قارداش تورکیه خالقینا ایسه دایم سوله و فیراوان‌لیق آرزولاییرام.
حؤرمتله،
الهام علی یف
آذربایجان جمهوریتی‌نین پرزیدنتی،
یئنی آذربایجان پارتیسی‌نین صدری
باکی، 21 می 2017-جی ایل.
